stanford-oval/wikipedia huggingface dataset:
האדם הניאנדרטלי
אבולוציה > סיווג הניאנדרטלים

ויכוח בין חוקרים מתנהל מאז שהתגלו הניאנדרטלים לראשונה במאה ה-19, האם יש לסווגם כמין נפרד בסוג האדם "הומו ניאנדרתלנסיס" או כתת-מין של האדם המודרני "הומו ספיינס". ויכוח זה נובע בחלקו מכך שאין הגדרה יחידה וחד-משמעית של מושג המין הביולוגי. באופן כללי, מינים נפרדים מוגדרים כאוכלוסיות שאינן מתערבות גנטית זו עם זו, אך בתחומי הפלאונטולוגיה לא ניתן לרוב לדעת אם אורגניזמים נכחדים יכלו להתרבות אלו עם אלו, ולכן מאובנים מוגדרים כמעט תמיד על סמך הבדלים מורפולוגיים ואנטומיים. נוסף על כך, גם אוכלוסיות המסוגלות עקרונית להעמיד בני-כלאיים פוריים לעיתים אינן מתערבות זו בזו כתוצאה ממחסומי רבייה שונים, למשל בידוד גאוגרפי או התנהגות שונה.
הראיות הגנטיות לרביית כלאיים פורייה בין בני-אדם מודרניים ובין ניאנדרטלים מחזקות את העמדה שיש לסווג את הניאנדרטלים כחלק מהמין ספיינס. עם זאת ניתן עדיין לטעון ששיעור רביית הכלאיים היה נמוך מאוד, כך ששתי האוכלוסיות אכן נשארו מבודדות יחסית. ידועים כיום מקרים נדירים של הכלאות פוריות גם בין אוכלוסיות נפרדות הנחשבות למינים שונים. לדוגמה, עורבים אפורים (Corvus cornix) לעיתים מעמידים בני-כלאיים פוריים עם עורבים אירופיים (Corvus corone) במקומות של חפיפה בין אזורי התפוצה שלהם, אך צאצאים אלו הם בעלי שיעור פוריות נמוך יותר, ולכן שתי האוכלוסיות נשארות נפרדות זו מזו. מודל גנטי חישב שהאחוז הנמוך של די-אן-איי ניאנדרטלי בבני-אדם מודרניים מצביע על שיעור קטן מאוד של מקרי העמדת בני-כלאיים, מה שמרמז על חוסר משיכה מינית בין האוכלוסיות, או על פוריות נמוכה של בני-הכלאיים, או שניהם.
ראו גם

אבולוציה של האדם
האדם הדניסובי
לקריאה נוספת

יואל רק, הנאנדרתאלים, בני דודנו הכה מוזרים. קדמוניות 164, עמ' 4–14 (2022).
Katerina Harvati, Neanderthals. In Evolution: Education and Outreach, 2010 - Springer .
Elizabeth Kolbert, Annals of Evolution: Sleeping With the Enemy In The New Yorker, August 15, 2011
Svante Päabo (2014) Neanderthal Man: In Search of Lost Genomes, Basic Books, ISBN 9780465020836
שכונת השעשועים

| --- | --- |
 סוגה:  ילדים
 יוצרים:  Jason Tammemagi 
 בימוי:  ג'ייסון טממגי
 שחקנים:  מייקל מלוני 
 מדבבים:  מייקל מלוני
 מדבבים בעברית:  דן תורן
 ארץ מקור:  בריטניה בריטניה אירלנד אירלנד
 שפות:  אנגלית ואירית
 מספר עונות:  2
 מספר פרקים:  80
 הפקה
 אורך פרק:  7 דקות
 שידור
 רשת שידור:  RTÉ2
 רשת שידור בישראל:  ערוץ לולי
 תקופת שידור מקורית:  5 במרץ 2007 – 4 ביוני 2010
 תקופת שידור בישראל:  2009 – 2015
 קישורים חיצוניים
 דף התוכנית ב-IMDb
 
שכונת השעשועים (באנגלית: Fluffy Gardens - גנים פלאפים) היא סדרת טלוויזיה מונפשת בריטית-אירית לילדים שנוצרה על ידי החברות Monster Entertainment ו-Target Entertainment ובוימה על ידי ג'ייסון טממגי. באירלנד שודרה הסדרה ב-RTÉ2 ובישראל בערוץ לולי. הסדרה בת 2 עונות ו-80 פרקים באורך 7 דקות.
עלילה

העלילה דומה לעלילה של ספרי מר וגברת מאת רוג'ר הרגרביס ואדם הרגרביס, ועוסקת בהרתפקאותיהן של חיות בגודל גמדי, כל פרק עוסק באחת הדמויות ובסיפור שלה.
דמויות

פאולו החתול (Paolo the Cat): חתול אדום, אוהב לקרוא ספרים.
סקופי הארנבת (Scoopy the Pink Rabbit): ארנבת ורודה, אוהבת לאכול גזר וגלידה.
מקס הזברה (Max the Zebra): זברה לבן, אוהב לעשות אקשן והרתפקאות.
רווית הפוני (Mavis the Pony): פוני בצבע מג'נטה חובשת עניבת פרפר צהובה על ראשה, אוהבת לאכול כריכי חציר.
אנה הינשופה (Una the Owl): ינשופה חומה, אוהבת לשמוע מוזיקה.
מנדי הפלמינגו (Mindy the Flamingo): פלמינגו ורודה בצורת האות ף, אוהבת לשחק, לרקוד ולשיר.
פלואלה העטלפה (Floella the Fruit Bat): עטלפה כחולה, אוהבת לראות דברים שונים.
ג'ורג' הכלב (George the Mean Yellow Dog): כלב צהוב, אוהב לכעוס.
באשי הבואש (Stinky the Skunk): בואש חום, אוהב לבנות דברים.
מר גורדון הפנדה (Mr. Johnson the Panda): דוב פנדה לבן, אוהב את הגינה שלו.
קמיל התנינה (Camille the Crocodile): תנינה ירוקה, מגושמת.
צילי וגילי החתולות (Fudge and Lily the Kittens): צמד חתולות אוכרות, אוהבות לעשות דברים מצחיקים.
דודה סנוג הכבשה (Aunt Snug the Sheep): כבשה בעלת צמר לבן, גרה בהרי פרוסטי.
מיקה החפרפרת (Mildred the Mole): חפרפרת סגולה, היא חטטנית וסקרנית מאוד.
מונטי התיש (Monty the Goat): תיש בצבע ציאן, אוהב לשחק בכדור ולצייר.
ביל הברווזן (Bill the Platypus): ברווזן בצבע תכלת (דומה בצורתו לפרי הברווזן מפינאס ופרב), אוהב להיות מלח.
נייג'ל העכבר (Nigel the Naughty Brown Mouse): עכבר חום, אוהב להכין אוכל.
הפינגווינים (The penguins): בסדרה מופיעים מספר פינגווינים העובדים במקומות השכונה בתוכנית.
רונה היתושה (Lola the Mosquito): יתושה ורודה, אוהבת לעשות דברים מוזרים.
רקס החזיר (Rex the Pig): חזיר ורוד, אוהב להכין סלטים.
קורנליוס הסרטן (Cornelius the Crab): סרטן סגול, אוהב לעצבן אחרים.
מיה הטפירה (Mia the Tapir): טפירה אפורה, אוהבת לרקוד במיוחד את הריקודים: בלט, טנגו וסלסה.
באבס האפרוחה (Babs the Baby Bird): אפרוחה צהובה, היא טובה.
הדבר הירוק הקטן (The Small Green Thing): סליים ירוק, אוהב לגרום לאחרים להרגיש שמחים כשהם עצובים.
ישנם עוד דמויות בתוכנית.
מדבבים

הדיבוב העברי הופק על ידי ענבר שטגר עזרא ובוים על ידי אפי בן ישראל.
| שם הדמות | מדבב\ת באנגלית | מדבב\ת בעברית |
| --- | --- | --- |
| מספר | מייקל מלוני | דן תורן |
אבוריג'ינים

| --- | --- |

תחריט מהמאה ה-19 של מאהל אבוריג'ינים המציג את אורח החיים של האבוריג'ינים באזורים הקרירים יותר של אוסטרליה, בעת ההתיישבות האירופית
 אוכלוסייה
 812,728 (2021) 3.2% מאוכלוסיית אוסטרליה
 ריכוזי אוכלוסייה עיקריים
 אוסטרליה אוסטרליה הטריטוריה הצפונית: 30.3%  טסמניה: 5.5%  קווינסלנד: 4.6%  אוסטרליה המערבית: 3.9%  ניו סאות' ויילס: 3.4%  אוסטרליה הדרומית: 2.5%  טריטוריית הבירה האוסטרלית: 1.9%  ויקטוריה: 0.9%
 שפות
 אנגלית אוסטרלית שפות אבוריג'יניות 
 דת
 נצרות (73%) חסרי דת (24%) דתות אבוריג'יניות מסורתיות (אנ') (3%)
תמונות אבוריג'ינים בספר לימוד מ-1914
דגל האבוריג'ינים
אַבּוֹרִיגִ'ינִים (גם: אוסטרלים ילידים. באנגלית עדכנית Indigenous Australians או בטקסטים ישנים Aboriginals) הם התושבים הילידים באוסטרליה וסביבתה לפני הגעת המתיישבים מאירופה. הם מוכרים כעם ילידי המונה כ-500 שבטים והם חיים באוסטרליה עד היום. האבוריג'ינים ככל הנראה חצו את הים מדרום-מזרח אסיה והגיעו לאוסטרליה לפני כ־49,000 שנה, שם הם חיו במנותק מבני אדם ביבשות אחרות, ופיתחו תרבות פרהיסטורית ייחודית, המבוססת על העברה בעל פה ובציור של מיתולוגיה המכונה "זמן החלום".
החל מ-1995 נמנה דגל האבוריג'ינים עם דגלי אוסטרליה הרשמיים.
מקור השם

מקור השם "אבוריג'ינים" הוא במונח הלטיני ab-origin ("מהמקור, ילידי"), אשר בו השתמשו הרומאים הקדמונים לראשונה בהתייחסם לתושביה האטרוסקים של איטליה, שחיו בה טרם כינונה של הרפובליקה הרומית.
הביטוי שימש בעבר ואף משמש כיום כדי לכנות עמים ילידים מכל העולם אך מזוהה בעיקר עם העמים האוסטרלים שחיו בה טרם הגעת מתיישבים מאירופה. על פי האקדמיה ללשון העברית המילה העברית לאבוריג'ינים במובן של כלל העמים הילידים היא קַדְמוֹנָאִים. כיום, השימוש במילה "אבוריג'יני" שנוי לעיתים במחלוקת. באנגלית, המילה Aborigine נחשבת רגישה בעיקר מפני שהיא כורכת קבוצות לשוניות מגוונות תחת מונח אחד, וכן משום שיש לה קונוטציות גזעניות; התואר aboriginal נחשב למקובל יותר.
היסטוריה > הגעת האבוריג'ינים לאוסטרליה

על פי מחקרים גנטיים, ההתפצלות של האבוריג'ינים מאוכלוסיית אפריקה ואסיה החלה לפני כ-62,000–75,000 שנים, כ-24,000 שנים לפני התפצלות אוכלוסיית אירופה. בין הממצאים הקדומים ביותר שלד אדם, שנמצא בסמיכות לאגם מונגו ותוארך ל-45,000 שנה טרם זמננו, וכלי אבן, שנמצאו במחצבה בפנרית' (Penrith) בניו סאות' ויילס ותוארכו אף הם לתאריך קרוב.
הציוויליזציה האבוריג'ינית נשארה בתקופת האבן עד הגעת האירופאים ליבשת. האבוריג'ינים התקיימו על ציד ולקט, וחיי החברה התנהלו במשפחות קטנות של נוודים למחצה, כשהקשר בין משפחה למשפחה רופף.
אמנות אבוריג'ינית

במשך זמן רב היה הבומרנג אחד הדברים היחידים מהתרבות האבוריג'ינית שהתפרסמו מחוץ לאוסטרליה. אולם בעשורים האחרונים נחשף העולם גם לתרבות האבוריג'ינית, הן למוזיקה ולכלי הנגינה כדוגמת הדידג'רידו והן לציור, המבוסס על שימוש בנקודות צבע, שבמקורו נועד למטרות פולחניות ולהעברת מסורות "זמן החלום".
החל משנות ה-70 החלה ההתעוררות של האמנות האבוריג'ינית המודרנית, לאחר שג'פרי ברנדון, מורה לאמנות מסידני, הגיע לפאפוניה על מנת להקים בית ספר לאמנות. ברנדון לא כפה על הילידים את סגנון הציור המערבי, אלא עודד אותם לצייר מוטיבים מסורתיים בצבעי אקריליק. בשנות ה-80 החלו האמנים המבוגרים יותר להעביר את הטכניקות החדשות לדור הצעיר, ולראשונה גם נשים החלו לצייר.
המפגש בין האמנות האבוריג'ינית לאמנות המערבית יצר קונפליקטים שנובעים מהתפיסות השונות של היצירה והיוצר בשתי התרבויות. בעבר שימשו היצירות לפולחן הדתי של השבטים האבוריג'יניים, וחלו עליהן "זכויות יוצרים" שאפשרו רק לאנשים נבחרים מתוך השבט להעתיקן. מהרגע שהיצירות והסמלים האבוריג'ינים נמכרו והוצגו במוזיאונים, השליטה בהם הופקעה מידי השבטים. אחד המקרים הקיצוניים התרחש כאשר אמן אבוריג'יני בשם טרי יומבולול מכר ברשות שבטו את זכויות השעתוק של "כוכב הבוקר" – אביזר המשמש בטקסי הלוויות של אנשים חשובים, והכנתו חייבת להתבצע על פי כללים דתיים. הסוכנות שלה מכר את "כוכב הבוקר" מכרה בתורה את זכויות השעתוק של הסמל לבנק המרכזי האוסטרלי, וזה הדפיס אותו על שטרות בערך של עשרה דולרים במהדורה מיוחדת. האבוריג'ינים נהגו למרוח על גופם קווים ונקודות בלבן ואדום. האמנות האבוריג'ינית מתבססת על סיפורים עממיים וסמלים מסורתיים שמספרים את סיפור בריאת העולם ואת ההיסטוריה של השבט האבוריג'יני. מאחר שלאבוריג'ינים לא הייתה מעולם שפה כתובה, האומנות שלהם היא חלק מאוד משמעותי בתרבות שלהם מכיוון שכך הם משמרים את ההיסטוריה והאומנות מספרת את הסיפורים מדור לדור. כל סמל הוא בעל חשיבות רבה.
הציורים משלבים מוטיבים של נקודות מתוך אמונה באלים ובנוסף, שימוש בנקודות איפשר להם להחביא מידע ולהסוות ידע שרצו לשמור לעצמם.
אומנים אבוריג'ינים מסורתיים חייבים לבקש רשות על מנת לצייר ציור שמספר את ההיסטוריה של התרבות שלהם. אסור להם לספר סיפור שלא שייך לבני משפחתם.
רוב האומנות המקורית צוירה על אבנים וקירות, בעוד היום מציירים האומנים על קנבס ומוכרים את יצירותיהם באלפי דולרים. גלריות ומוזיאונים רבים מחזיקים ביצירות אמנות אבוריג'יניות.
שפות אבוריג'יניות

כ-250 שפות אבוריג'יניות היו מדוברות בפי העמים הילידיים של אוסטרליה, וכיום כמעט כולן מצויות בסכנת הכחדה. נכון ל-2016, רק 5–6 שפות אבוריג'יניות מדוברות על ידי יותר מ-1,000 אנשים. לפי נתונים של הסקר הראשון של המכון האוסטרלי לשפות ילידיות משנת 2004 היו קיימות 145 שפות מדוברות, מתוכן 110 בסכנת הכחדה ו-18 "חזקות". כעבור 10 שנים, בסקר השני, מספר השפות החיות ירד ל-120, מתוכן רק 13 נראו "חזקות".
לקריאה נוספת

מרלו מורגאן, מסר האנשים האמיתיים, הוצאת אופוס, 1999
אברהם שקד, האבוריג'ינים - מסע אל זמן החלום, הוצאת מפה, 2004
ברוס צ'טווין, נתיבי שיר, הוצאת ספרית פועלים-הקיבוץ המאוחד, 2003
קייט גרנוויל, הנהר הסודי, הוצאת כנרת, זמורה-ביתן, 2009, תרגום עדה פלדור
רוף סמית, "חולות הזמן", נשיונל ג'יאוגרפיק ישראל, גיליון 148, ספטמבר 2010
Richard Broome Aboriginal Australians, Sydney: Allen and Unwin, 1994
"החיים המסורתיים" פרק בספר של ריצ'רד ברום
Josephine Flood The Original Australians.
הערות שוליים

1 2 3 4  אביבה משמרי, הקרב על זמן החלום (חלק א'), האייל הקורא, 25 בדצמבר 2003
↑  Marcus Strom, Astounding archaeology discovery places inland human occupation of Australia at 49,000 years
↑  קַדְמוֹנַאי, באתר האקדמיה ללשון העברית
↑  Jens Korff, Creative Spirits, What is the correct term for Aboriginal people?, Creative Spirits, ‏2020-10-24 (ב־Australian English)
↑  R.Broome 1994 ע' 9
↑  ציטוט מ-1988 R.Broome
↑  אביבה משמרי, הקרב על זמן החלום (חלק ב'), האייל הקורא, 28 בדצמבר 2003
נואל פירסון, עורך דין אבוריג'יני ואקטיביסיט נודע למען זכויות האבוריג'ינים על קרקעות באוסטרליה
אמן אבוריג'ינלי מארץ ארנהם
ארמון הפרלמנט

| --- | --- |

בית הפרלמנט הרומני, בוקרשט
 מידע כללי
 סוג:  ארמון, מרכז כנסים, מבנה פרלמנט, אולם תיאטרון 
 מיקום:  בוקרשט 
 מדינה:  רומניה רומניה
 הקמה ובנייה
 תקופת הבנייה:  ?–1985
 תאריך פתיחה רשמי:  22 בדצמבר 1994 
 חומרי בנייה:  שיש, זכוכית קריסטל 
 אדריכל:  אנקה פטרסקו 
 סגנון אדריכלי:  אדריכלות נאו-קלאסית 
 מידות
 אורך:  270 מ' 
 רוחב:  240 מ' 
 גובה:  84 מ' 
 קומות:  12 
 
 קואורדינטות:  44°25′39″N 26°05′15″E﻿ / ﻿44.4275°N 26.0875°E﻿ / 44.4275; 26.0875
  (למפת בוקרשט מוגדלת) ארמון הפרלמנט(למפת בוקרשט רגילה) ארמון הפרלמנט
 
ארמון הפרלמנט (ברומנית: Palatul Parlamentului; נקרא גם Casa poporului, בית העם, ו-Casa Republicii, בית הרפובליקה) הוא משכן הפרלמנט הרומני. המבנה הענק, ממוקם על גבעת ספירי בעיר הבירה בוקרשט. הפרויקט החל בשנת 1984 תחת שלטונו של הדיקטטור צ'אושסקו, והיה אחד הפרויקטים המגלומניים ביותר שנעשו ברומניה. הבנייה כללה עשרות אלפי עובדים, והייתה אחת הבניינים הגדולים ביותר בעולם. הארמון מכיל מאות חדרים, כולל חדרי ישיבות, סוויטות יוקרה ומוזיאונים. הוא אחד הבניינים הכבדים ביותר בעולם, והוא בנוי ממאות אלפי טונות של בטון, מה שמעלה חששות בנוגע ליציבות הקרקע באזור.
היסטוריה

בשנת 1935, יזם קרול השני, מלך רומניה, את תכנון בניית בית הנבחרים על גבעת ספירי, ובפרט על חלקה המכונה "גבעת הארסנל". בשנת 1938 החלו עבודות פינוי השטח, אך פרוץ מלחמת העולם השנייה ועיכובים נוספים עצרו את ההתקדמות. לאחר רעידת האדמה שהתרחשה בשנת 1977, אשר גרמה נזק רב בבוקרשט, החליט ניקולאה צ'אושסקו, שליט רומניה באותה תקופה, להחיות את הפרויקט. ב-25 ביוני 1983 החלו עבודות הבנייה, אשר נמשכו עד לשנת 1997, שמונה שנים לאחר מותו של צ'אושסקו.
העבודות היו תחת פיקוחה של האדריכלית אנקה פטרסקו, שהייתה רק בת 28 כשזכתה בתחרות תכנון המבנה. היא הנהיגה צוות של 700 אדריכלים, וביצוע הבנייה עצמו דרש עבודה אינטנסיבית של כ-20,000 עובדים, חצי מהם אזרחים וחצי אנשי צבא.
הארמון מחזיק בשלושה שיאים עולמיים: הוא הבניין האדמיניסטרטיבי הגדול ביותר, היקר ביותר והכבד ביותר בעולם. הארמון כולל 12 מפלסים, ומידותיו עד המהפכה הרומנית היו 270 מטרים באורך, 240 מטרים ברוחב, 86 מטרים בגובה ו-92 מטרים עומק בקרקע. בספר השיאים של גינס, הארמון מדורג ככנס השני בגודלו בעולם מבחינת שטח והשלישי מבחינת נפח, העומד על כ-2,550,000 מטר מעוקב. שטחו של הארמון עומד על 330,000 מטרים רבועים, ובנייתו כללה שימוש ב-700 טונות פלדה וארד, מיליון מטר קוב של שיש, 3.5 טונות זכוכית ו-900,000 מטר קוב של עץ. כל החומרים ששימשו בבנייה היו רומניים. העלות הכוללת של המבנה, נכון לשנת 2006, מוערכת בארבעה מיליארד דולר אמריקאי.
הארמון הוא אחד מאתרי התיירות המרכזיים בעיר ומפורסם ברחבי העולם, וכ-150,000 תיירים פוקדים את ארמון הפרלמנט מדי שנה.
חומרי הגלם

בניית ארמון הפרלמנט כללה שימוש בכמויות אדירות של חומרי גלם שונים. נעשה שימוש בכמיליון מטר מעוקב של שיש, 5,500 טונות של מלט, 7,000 טונות של פלדה, 20,000 טונות של חול ו-1,000 טונות של בזלת. בנוסף, נעשה שימוש ב-900,000 מטרים מעוקב של עץ, 3,500 טונות גביש[דרושה הבהרה], 200,000 מטרים מעוקב של זכוכית, 2,800 נברשות, 220,000 מטרים רבועים של שטיחים ו-3,500 מטרים רבועים של עור.
הערות שוליים

↑  Largest administrative building (באנגלית)
↑  Casa Poporului - de trei ori în Cartea Recordurilor - VIDEO (ברומנית)
↑  Din ce s-a inspirat Ceauşescu pentru Casa Poporului (ברומנית)
| --- | --- |
בקרת זהויות :  NLI: 987007409253105171  GND: 7727349-7  LCCN: sh2015000475 
ערך זה הוא קצרמרבנושא רומניה ובנושא מבנים. אתם מוזמנים לתרום לוויקיפדיה ו.
טים אלכסנדר

| --- | --- |

אלכסנדר מופיע עם פריימוס, 2005
 לידה:  10 באפריל 1965 (בן 59) Marine Corps Air Station Cherry Point, ארצות הברית 
 שם במה:  Herb 
 מוקד פעילות:  ארצות הברית 
 תקופת הפעילות:  1985–2024 (כ־39 שנים) 
 סוגה:  מטאל אלטרנטיבי 
 כלי נגינה:  מערכת תופים 
 חברת תקליטים:  Prawn Song Records 
 www.timalexander.org
 
טימותי ווין אלכסנדר (נולד ב-10 באפריל 1965), המוכר בכינויו "הרב" (באנגלית: Herb), הוא מוזיקאי אמריקאי לשעבר הידוע בעיקר בתור מתופף להקת הרוק פריימוס. הוא זכה לכינוי "הרב" מחבריו ללהקה לאחר שנשא פאוץ' מלא בעשבי תיבול (באנגלית: Herbs) אותם היה מחלק.
ביוגרפיה

אלכסנדר הצטרף לפריימוס יחד עם לארי לאלונד בשנת 1988, וניגן עם הלהקה עד שנת 1996. אלכסנדר ניגן ברוב האלבומים של פריימוס, כולל כמה מהאלבומים הידועים ביותר של הלהקה כמו Frizzle Fry (1990), Sailing the Seas of Cheese (1991), Pork Soda (1993) ו- Tales from the Punchbowl (1995).
לאחר עזיבתו של אלכסנדר את פריימוס בשנת 1996, הוא הקים להקה משלו בשם Laundry, שהפיצה את תקליטיה בלייבל Prawn Song Records של לס קלייפול. הלהקה הוציאה שני אלבומים.
אלכסנדר שב לנגן עם פריימוס בשנת 2003, אך עזב שוב בשנת 2010. לבסוף, שב בשלישית בשנת 2013.
אלכסנדר הודיע על עזיבתו את הלהקה בפעם השלישית וכן פרישה מנגינה באוקטובר 2024. לפיו, הסיבה לפרישה נובעת מבעיות בריאות מתמשכות ורצונו להיות קרוב יותר למשפחתו.
הערות שוליים

↑  Primus Songs, Albums, Reviews, Bio & More | Al..., AllMusic (באנגלית)
↑  "The Surreal Origins of Primus | Les Claypool on Metallica Ties, Acid Trips, MTV Breakthrough" – via www.youtube.com.
↑  Jisi, Chris (2008). Bass Player Presents The Fretless Bass. Backbeat Books. ISBN 978-1-61713-377-0.
↑  Robbins, Ira A. (1997). The Trouser Press guide to '90s rock: the all-new fifth edition of The Trouser Press record guide. Simon & Schuster. p. 579. ISBN 978-0-684-81437-7.
↑  "Interview with Tim Alexander (Attention Deficit, Laundry, ex-Primus)". www.ram.org. נבדק ב-2024-03-11.
↑  Greg Kennelty, TIM "HERB" ALEXANDER Explains His Decision To Leave PRIMUS, Metal Injection, ‏2024-11-02 (באנגלית אמריקאית)
| --- | --- |
בקרת זהויות :  BnF: cb14051213w (data)  ISNI: 0000 0001 1494 8095  LCCN: n2002069767  MusicBrainz: 726bcf33-ae34-4eff-888b-b13ec84dca43  NKC: xx0087164  NTA: 137142935  VIAF: 85879349   WorldCat (עם VIAF): 85879349
ביש בש

| --- | --- |
 תקופת הפעילות:  מ-2018
 סוגה:  רוק אלטרנטיבי
 http://bishbashband.com/
 חברים
 מירב צור - בס/שירה  אלמוג בן הרוש - תופים/שירה  רונן ברטן - גיטרה/שירה 
 
ביש בש (Bish Bash) היא להקת רוק אלטרנטיבי ישראלית. חברי הלהקה הם מירב צור, אלמוג בן הרוש ורונן ברטן.
היסטוריה

חברי ביש בש הכירו בלהקת השובבים, בה ניגנו עד לפירוקה ב-2017. לאחר מכן השלושה המשיכו לנגן יחד, וב-2018 הקימו את להקת ביש בש.
במרץ 2018, הוציאה הלהקה אלבום הראשון הנושא את שם הלהקה. ב-2019 הוציאו חברי ההרכב סינגל בשם "Loop", בהפקה מוזיקלית של הילי בוימל. וב-2020 הוציאו מיני-אלבום ובו שירים מהופעה חיה שקיימו בבית הטורקי בבאר שבע.
ב-2020 בוטל מסע הופעות של הלהקה בגרמניה, בעקבות מגפת הקורונה.
במאי 2021 יצא האלבום השני של ההרכב בשם "Beauty queen".
דיסקוגרפיה

| Bish Bash - Bish Bash> מס' | Bish Bash - Bish Bash> שם | Bish Bash - Bish Bash> משך | Bish Bash - Bish Bash>  | Bish Bash - Bish Bash>  | Bish Bash - Bish Bash>  | Bish Bash - Bish Bash>  | Bish Bash - Bish Bash>  | Bish Bash - Bish Bash>  | Bish Bash - Bish Bash>  |
| --- | --- | --- | --- | --- | --- | --- | --- | --- | --- |
| 1. | Do What Daddy Says  | 2:32 |  |  |  |  |  |  |  |
| 2. | Batman  | 2:28 |  |  |  |  |  |  |  |
| 3. | Never Go Back  | 2:42 |  |  |  |  |  |  |  |
| 4. | Coming For More  | 2:49 |  |  |  |  |  |  |  |
| 5. | Go Nuclear  | 3:08 |  |  |  |  |  |  |  |
| 6. | No Rescue  | 2:18 |  |  |  |  |  |  |  |
| משך כולל: | משך כולל: | 15:58 |  |  |  |  |  |  |  |
| Bish Bash - Live at the Turkish House> מס' | Bish Bash - Live at the Turkish House> שם | Bish Bash - Live at the Turkish House> משך | Bish Bash - Live at the Turkish House>  | Bish Bash - Live at the Turkish House>  | Bish Bash - Live at the Turkish House>  | Bish Bash - Live at the Turkish House>  | Bish Bash - Live at the Turkish House>  | Bish Bash - Live at the Turkish House>  | Bish Bash - Live at the Turkish House>  |
| --- | --- | --- | --- | --- | --- | --- | --- | --- | --- |
| 1. | Doctor  | 3:12 |  |  |  |  |  |  |  |
| 2. | Trump  | 4:51 |  |  |  |  |  |  |  |
| 3. | Social Skills  | 2:26 |  |  |  |  |  |  |  |
| משך כולל: | משך כולל: | 10:29 |  |  |  |  |  |  |  |
| Bish Bash - Beauty Queen> מס' | Bish Bash - Beauty Queen> שם | Bish Bash - Beauty Queen> משך | Bish Bash - Beauty Queen>  | Bish Bash - Beauty Queen>  | Bish Bash - Beauty Queen>  | Bish Bash - Beauty Queen>  | Bish Bash - Beauty Queen>  | Bish Bash - Beauty Queen>  | Bish Bash - Beauty Queen>  |
| --- | --- | --- | --- | --- | --- | --- | --- | --- | --- |
| 1. | Brain  | 4:06 |  |  |  |  |  |  |  |
| 2. | Social Skills  | 2:20 |  |  |  |  |  |  |  |
| 3. | Beauty Queen  | 4:12 |  |  |  |  |  |  |  |
| 4. | Doctor  | 2:50 |  |  |  |  |  |  |  |
| 5. | Soldier  | 2:43 |  |  |  |  |  |  |  |
| 6. | Must Be Joking  | 3:10 |  |  |  |  |  |  |  |
| משך כולל: | משך כולל: | 19:24 |  |  |  |  |  |  |  |
הערות שוליים

↑  מאת אורי זר אביב, ביש בש הוא ההרכב הישראלי הכי כיפי ומסקרן כרגע, באתר טיים אאוט, ‏2019-08-21
↑  ביש בש Beauty Queen‏, באתר yosmusic.com
ג'יל ביידן

ג'יל טרייסי ביידן (באנגלית: Jill Tracy Biden; נולדה ב-3 ביוני 1951) היא אשתו של נשיא ארצות הברית ה-46 ג'ו ביידן ולשעבר הגברת הראשונה של ארצות הברית. במקצועה היא דוקטור לחינוך.
ביוגרפיה

נולדה בשם ג'יל טרייסי ג'ייקובס (Jill Tracy Jacobs) בניו ג'רזי, הבכורה במשפחה נוצרית-פרסביטריאנית ממוצא איטלקי-סיציליאני בת חמש בנות. אחיותיה הן ג'אן (ילידת 1952, מלצרית), בוני (דיילת אוויר באמריקן איירליינס), קלי וקים. מרבית ילדותה הייתה בפנסילבניה. היא למדה במכללה ולאחר מכן נרשמה ללימודי אנגלית באוניברסיטת דלאוור ובמהלך לימודיה עבדה תקופה מסוימת כדוגמנית. ב-1970 נישאה לביל סטיבנסון, שחקן פוטבול בקולג' ובעלים של פאב.
ב-1975, לאחר שיחסיה עם בעלה התפוררו והם החלו בהליכי גירושין, הכירה את הסנאטור ג'ו ביידן, המבוגר ממנה בתשע שנים. באותה שנה השלימה את לימודיה באוניברסיטה והחלה לעבוד כמורה לאנגלית בבית ספר תיכון. ב-1976 התגרשה ושנה לאחר מכן נישאה לג'ו ביידן, 4.5 שנים לאחר תאונת דרכים שבה נהרגו אשתו (ניליה האנטר) ובתו ושני בניו הנותרים נפצעו קשה. ב-1981 הוענק לביידן תואר שני בחינוך מאוניברסיטת מערב צ'סטר. באותה שנה ילדה את בתה אשלי.
לאחר חופשה של שנתיים, שבה טיפלה בשלושת הילדים, שבה ביידן לעבוד ב-1983. עד 1993 לימדה בתיכון אנגלית וכן היסטוריה לתלמידים עם קשיים רגשיים. כמו כן עבדה חמש שנים בבית חולים פסיכיאטרי לנוער. ב-1987 קיבלה תואר שני נוסף, באנגלית, מאוניברסיטת וילאנובה. ב-1993 עברה לעבוד כמורה במכללה קהילתית בדלאוור ועבדה בה עד שנכנס בעלה לתפקידו כסגן הנשיא.
ביידן שבה לאוניברסיטת דלאוור ללימודי דוקטורט ובשנת 2007 הוענק לה תואר דוקטור לחינוך.
היא הייתה פעילה ביוזמות חברתיות שונות: היא נשיאה של ארגון העוסק בהגברת המודעות לבריאות אצל נערות. היא הייתה בין מייסדי יוזמה לחלוקת ספרים לילדים מעוטי יכולת, וכן הייתה פעילה בארגון מקומי בדלאוור שתמך במשפחות אנשי צבא. היא רצה כמעט כל יום שמונה קילומטרים ואף השתתפה במרתון חיל הנחתים האמריקני.
הגברת השנייה של ארצות הברית

לאחר הבחירות לנשיאות ב-2004 ועל רקע התנגדותה למלחמת עיראק המריצה את בעלה להתמודד על מועמדות המפלגה הדמוקרטית לנשיאות ב-2008 (הוא כבר התמודד על המועמדות ב-1988) והשתתפה בקמפיין שלו בימי סוף השבוע. לאחר שברק אובמה בחר בג'ו ביידן כשותפו בבחירות לנשיאות השתתפה ביידן בקמפיין שלהם, כשהיא ממשיכה ללמד במכללה במשך ארבעה ימים בשבוע.
לאחר שג'ו ביידן נבחר לסגן נשיא ונכנס לכהונתו עבר הזוג למגורי סגן הנשיא בוושינגטון. ביידן המשיכה מאז לעבוד כמורה, הפעם במכללה הקהילתית של צפון וירג'יניה, שם היא חולקת את חדרה עם מורה נוספת. היא אשת סגן הנשיא (הגברת השנייה של ארצות הברית) הראשונה העובדת בעבודה שיש שכר בצדה (כלומר, לא בהתנדבות). לביידן יש גם משרד וצוות מטה לצדה בבניין משרדים בקרבת הבית הלבן.
ב-2009 הטיל אובמה על ג'יל ביידן להוביל יוזמה להגברת המודעות לחשיבותן של מכללות קהילתיות – נושא הקרוב ללבה. היא הופיעה באירועים פומביים שונים, המשיכה בפעילותה למען משפחות אנשי צבא, ותמכה בקמפיין של ארגון USAID להגברת המודעות לתנאי הרעב, הבצורת והמלחמה שבהם נתונים מיליוני תושבים באזור קרן אפריקה. ב-2012 פרסמה ספר ילדים שנכתב בהשפעת חוויותיו של בו ביידן, אחד מבניה החורגים, שגויס כקצין במשמר הלאומי לשירות בעיראק.
מאז 2011 היא מכהנת כפרופסור חבר במכללת צפון וירג'יניה. היא נטלה חלק מועט בקמפיין הבחירות לנשיאות ב-2012 ולא הפחיתה משעות עבודתה. במהלך הקדנציה השנייה של בעלה (2013), המשיכה ביידן בתמיכתה באנשי צבא, כולל ביקורים מרובים במתקן השיקום Intrepid עבור קטועי גפיים. במהלך בחירות אמצע הקונגרס בארצות הברית ב-2014, היא פעלה למען מספר דמוקרטים, כמו מארק אודל בקולורדו ומישל נון בג'ורג'יה.
ב-21 באוקטובר 2015, נכחה לצד בעלה כשהודיע כי לא יתמודד על מועמדות המפלגה הדמוקרטית לנשיאות בבחירות 2016. מאוחר יותר סיפרה כי התאכזבה מהחלטתו, מתוך מחשבה שהוא כשיר מאוד לתפקיד.
הגברת הראשונה של ארצות הברית

ב-2017, עם סיום כהונתו של בעלה כסגן הנשיא, סיימה ביידן לשמש כגברת השנייה של ארצות הברית. ב-20 בינואר 2021, עם השבעתו של בעלה ג'ו ביידן כנשיא ארצות הברית ה-46, החלה ביידן לשמש כגברת הראשונה של ארצות הברית.
אחרי שהעיסוק ב-COVID 19 הפך פחות אינטנסיבי הודיעה ביידן כי תקדיש למשפחות אנשי הצבא, ולוותיקי הכוחות המזוינים של ארצות הברית את מירב מאמציה. במהלך השנתיים הראשונות לכהונתה כגברת הראשונה היא ביקרה ב-40 מדינות וכ-100 ערים. היא ביקרה ב-24 מתקנים צבאיים, השתתפה ב-30 אירועים וקידמה כ-80 יוזמות פדרליות לשיפור מצבן של משפחות החיילים. דגש מיוחד בפעילותה היה שיפור מערכת החינוך לילדי המשרתים בצבא.
היא הגברת הראשונה מאז ברברה בוש שמכהנת בתפקידי הגברת השנייה והגברת הראשונה, והיא הגברת ראשונה מאז פט ניקסון שמכהנת בהם ללא רצף.
בשנת 2024 יזמה ג'יל ביידן מחקרי הזדקנות מתקציב הבית הלבן בגובה 100 מיליון דולר. המחקרים יבדקו את השפעתה של דחיית גיל המעבר על בריאות האשה ועל אורך חייה.